Document ID: 32007D0625

РЕШЕНИЕ НА КОМИСИЯТА
от 27 септември 2007 година
за изменение на Решение 2006/802/ЕО за удължаване прилагането на плановете за ликвидиране на класическата чума по свинете при диви свине и относно спешна ваксинация на тези свине и на свинете в стопанства срещу тази болест в Румъния
(нотифицирано под номер C(2007) 4458)
(само текстът на румънски език е автентичен)
(2007/625/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2001/89/ЕО на Съвета от 23 октомври 2001 г. относно мерки на Общността за борба с класическата чума по свинете (1), и по-специално член 16, параграф 1, втора алинея, член 19, параграф 3, втора алинея, и член 20, параграф 2, четвърта алинея от нея,
като има предвид, че:
(1)
Решение 2006/802/ЕО на Комисията от 23 ноември 2006 г. относно одобряване на плановете за ликвидиране на класическа чума по свинете при диви свине и относно спешна ваксинация на тези свине срещу тази болест в Румъния (2) бе прието като една от редица мерки за борба с класическата чума по свинете.
(2)
Румънските власти информираха Комисията за развитието на тази болест в Румъния.
(3)
Предвид настоящата епидемиологична ситуация в Румъния е целесъобразно периодът на прилагане на одобрените планове за ликвидиране на болестта и спешната ваксинация да бъде удължен.
(4)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Член 8 от Решение 2006/802/ЕО се заменя със следния текст:
„Член 8
Приложимост
Настоящото решение се прилага до 31 декември 2007 г.“
Член 2
Адресат на настоящото решение е Румъния.
Съставено в Брюксел на 27 септември 2007 година.

Labels: 0
18
20
6